Germansk dugleiksrune

Germansk dugleiksrune (tysk: Germanische Leistungsrune) er et ferdighetsmerke som ble gitt til medlemmer av Germanske-SS.

Merket tilsvarer Det tyske sportsmerket og SA-sportsmerket, og ble gitt etter å ha oppnådd visse krav innen idrett. Merket ble innstiftet av Reichsführer-SS Heinrich Himmler 15. august 1943. Omtrent  eksemplarer er dokumentert utdelt, men tallet er ganske sikkert noe høyere.

Ifølge en reportasje i Aftenposten mandag 19. august 1944 ble dyktighetsmerket utdelt for første gang i Norge da 25 nordmenn fra Germanske SS Norge i en seremoni på SS-skolen på Kongsvinger Festning mottok utmerkelsen.  SS-Obergruppenführer, general Wilhelm Rediess delte ut, mens minister Sverre Riisnæs var til stede.

 Utforming 
Merket er sirkelformet og konveks, med et hakekors av kobberbelagt sink. Midt på hakekorset er to 5 millimeter store SS-runer i tambak som er sort-emaljerte med sølvkanter. Runene er festet med fire runde pins. Merket ble produsert i gradene bronse og sølv (bronse eller sølv-belagt). Det ble festet med en bred nål på baksiden. Grunnet forskjellig bøyning på merkene kom de i tre typer: 45 mm i diameter med 29 mm lange runer, 46,5 mm diameter med 31 mm lange runer, og 49 mm i diameter med 32 mm lange runer.

 Kriterier 
Merket kunne også tas av ikke-medlemmer av Germanske-SS, men de måtte da ta en politisk lederutdannelse på er Germansk-SS servicesenter.

Kriterier for å kunne få merket:
Bronse
 Atletisk individuell prestasjon
 Løpe 400 meter på 72,5 sekunder
 Lengdehopp (fire meter)
 Svømme 300 meter på tolv minutter
 Vise ferdigheter i en valgt idrett, med et akseptabelt godt resultat
 Militær individuell prestasjon
 10 skudd med rifle i utsatt posisjon på mål på 50 meter avstands – minimum 40 poeng 
 Bestå prøve innen militær taktikk med akseptabelt godt resultat
 Atletisk lag/gruppe prestasjon
 100 meter stafett på sytten sekunder.
 Tauklatring på tolv sekunder,
 110 meter langt angrepsløp med håndgranatkast på 60 sekunder
 2000 meter terrengløp på ti minutter
 30 kilometer marsj  på 9 timer og 30 minutter
 Individuelle politiske tester
 Skriftlig og muntlig eksamen i nasjonalsosialisme med et akseptabelt godt resultat

Sølv
 Atletisk individuell prestasjon
 løpe 400 meter på 68 sekunder.
 Lengdehopp 4,75 meter.
 Svømme 300 meter på ni minutter
 Vise ferdigheter i en valgt idrett, med et overlegent resultat
 Militær individuell prestasjon
 10 skudd med rifle i utsatt posisjon på mål på 50 meter avstands – minimum 60 poeng 
 Bestå prøve innen militær taktikk med utmerket godt resultat
 Atletisk lag/gruppe prestasjon
 100 meter stafett på 14,5 sekunder
 Tauklatring på ni sekunder
 110 meter langt angrepsløp med håndgranatkast på 50 sekunder
 2000 meter terrengløp på åtte minutter
 30 kilometer marsj på 9 timer og 30 minutter
 Individuelle politiske tester
 Skriftlig og muntlig eksamen i nasjonalsosialisme med et overlegent godt resultat

 Referanser 

 Kilder 
 Die Germanische Leistungsrune fur die SS, Deutsche Uniformen-Zeitschrift, august 1944, p. 4.
 Gregory Douglas: The Germanic Proficiency Badge (Germanische Leistungsrune), The Military Advisor, Volume 12, #2, R. James Bender Publishing, 2001

 Litteratur 
 Christopher Ailsby: World War 2 German medals and political awards John R. Angolia: For Führer and Fatherland: Political & Civil awards of the Third Reich David Littlejohn: Orders, decorations, medals and badges of the Third Reich''

 Eksterne lenker 
 Lexikon der Wehrmacht - Germanische Leistungsrune 
 German Militaria Collectibles - The SS Proficiency Badge 
 Axis History Factbook - Germanic Proficiency Runes 

kategori:Ferdighetsmerker
Kategori:Tyske militære utmerkelser
Kategori:Utmerkelser etablert i 1943
Kategori:SS (Schutzstaffel)